Diari Oficial de la Generalitat Valenciana


Sumari del DOGV 1845, del 17-08-1992 (1992/825701)

RESOLUCIÓ de 30 de juny de 1992, de la Direcció General de Treball, per la qual disposa el registre i publicació del conveni col.lectiu del sector Professionals del Doblatge (ram artístic.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1845

Data del DOGV
:   17-08-1992

Secció del DOGV
:   ALTRES DISPOSICIONS

Número del document
:   1992/825701


Data del document
:   30-06-1992

Organisme emissor
:   Conselleria de Treball i Afers Socials

Tipus de document
:   Resolució

Resolució de 30 de juny de 1992, de la Direcció General de Treball, per la qual disposa el registre i publicació del conveni col.lectiu del sector Professionals del Doblatge (ram artístic).  
Vist el text articulat del conveni col·lectiu de treball de l?empresa Professionals del Doblatge, subscrit el dia 22 de juny de 1992, per representació de l?empresa i dels treballadors, presentat davant la Direcció General de Treball en data 23 de juny de 1992, i segons l'article 90, apartats 2 i 3 de la Llei 8/1980, de 10 de març, i el Reial Decret 1040/1981, de 22 de maig, sobre registre i dipòsit dels convenis col·lectius de treball, la Direcció General de Treball, d?acord amb les competències que té transferides segons RD 4105/82, de 29 de desembre, acorda:  
Primer  
Ordenar-ne la inscripció en el Registre de Convenis Col·lectius de Treball d'aquesta direcció general, amb notificació a la comissió negociadora, i dipòsit del text original del conveni.  
Segon  
Disposar-ne la publicació al Diari Oficial de la Generalitat Valenciana.  
València, 30 de juny de 1992. - El Director General de Treball: Eduard Montesinos i Chilet.  
Conveni col·lectiu de professionals del doblatge   
(ram artístic)   
any 1992-93  
Article primer. Ambit territorial  
Aquest conveni serà d'aplicació a tot el País Valencià.  
Article segon. Ambit funcional  
Aquest conveni regularà exclusivament les relacions laborals de tots els actors i directors de la professió amb les empreses de doblatge i sonorització de pel·lícules.  
Article tercer. Ambit temporal, revisió i denúncia  
Aquest conveni tindrà una duració de dos anys, des de l'1 de gener de 1992 fins al 31 de desembre de 1993.  
Aquest conveni podrà ser denunciat per qualsevol de les parts fins un mes abans de la data de la seua extinció. Si no fos així, s'entendrà que s'augmenta l?IPC corresponent a aqueix any.  
Una vegada denunciat aquest conveni s'entendrà, a tots els efectes, que el nou conveni entrarà en vigor l'1 de gener de 1994.  
Article quart. Aspecte laboral  
a) Les relacions laborals entre treballadors i empreses estaran subjectes al règim general de la Seguretat Social.  
b) S'establirà la jornada laboral permanent de dilluns a divendres (excepte festius) mitjançant convocatòries la duració de les quals serà de sis hores i mitja, com a màxim, cadascuna.  
c) En cas de jornada festiva o nocturna es pactarà prèviament entre les parts el percentatge d'augment, i aquest haurà de ser, com a mínim, del cent per cent més. Es considera jornada nocturna quan el seu inici siga trenta minuts després de finalitzada la de la vesprada, bé siga per continuació d'aquesta o bé per inici d'una nova. S'entén per jornada nocturna, segons la legislació vigent, el període de temps comprés entre les 22 i les 6 h.  
d) En una mateixa convocatòria no es podran incloure preses de so (takes) de distintes pel·lícules siga quin siga el seu metratge, format i mitjà d'explotació.  
e) En cas de capítols i episodis d'una mateixa sèrie, el còmput de CG es realitzarà com segueix:  
1. Fins al dia 30 de setembre de 1992, no es podran incloure en una mateixa convocatòria capítols o episodis diferents d'una mateixa sèrie quan la suma total del temps de projecció dels esmentats capítols o episodis ultrapasse els seixanta minuts.  
2. De l'1 d'octubre de 1992 fins al 31 de març de 1993, s'aplicarà la següent fórmula:  
fins a 60 m 1 CG  
de 60 a 90 m 2 CG  
de 90 a 120 m 3 CG  
de 120 a 150 m 4 CG, etc.  
3. A partir de l'1 d'abril de 1993 no es podran incloure en una mateixa CG capítols o episodis diferents d'una mateixa sèrie quan la suma total ultrapasse els trenta minuts.  
Una vegada ultrapassat el límit en cadascun dels punts 1 i 3, s'abonarà per cada bloc que ultrapasse el temps indicat una convocatòria més.  
f) Es procurarà, per a major comoditat de l'actor de doblatge, que el temps d'espera fora de la sala siga el mínim, però així i tot, el pagament d'una convocatòria comporta, si així ho exigeix la planificació del doblatge del producte que s'està realitzant, la presència física de l'actor durant tota la sessió.  
Article cinqué. Dimensions de la presa de so (take) i de la línia  
Les preses de so (takes) tindran, com a màxim, deu línies en total i cinc per personatge, sense perdre en cap cas la continuïtat del text i de la imatge. Si, per necessitats tècniques, s'ultrapassaran aquestes mesures, es comptabilitzarà una presa de so (take) més a cada personatge que repetesca intervenció en les línies següents.  
La pauta de la producció a doblar - distribució de preses de so (takes)- s'haurà de realitzar tenint en compte criteris interpretatius, és a dir, continuïtat de text i d'imatge.  
La presa de so (take) no podrà contenir originals de més de quinze segons.  
En cap cas una presa de so (take) no podrà estar dividida en diferents folis o pàgines.  
Els textos hauran d'arribar en perfectes condicions d'ajustament i adaptació a la sala.  
De la línia.  
a) Una línia equival a seixanta espais mecanografiats.  
b) Una línia incompleta es considerarà sencera, encara que sols continga una paraula o una fracció d'ella.  
c) No es completaran línies acumulant peus de diàleg.  
d) Els guions estaran mecanografiats a dos espais.  
e) Qualsevol expressió sonora del personatge que s'està doblant (riures, plors, respiracions ... ) es comptabilitzarà a raó d'una línia per presa de so (take).  
Article 6. Definició de rotllo  
Quan no es puga determinar pel guió original o per la banda sonora (soundtrack) el nombre de rotllos d'una pel·lícula, s'entendrà per rotllo, segons es coneix tradicionalment, el que té una duració màxima de tres-cents metres de longitud d'imatge en pel·lícules de trenta-cinc mil·límetres i el seu equivalent proporcional a aquesta mesura en la resta de formats, que no podran excedir en cap cas el temps real de projecció a deu minuts.  
Les empreses hauran de facilitar els guions originals als directors, si en disposen.  
Article setè. Proves de veu o casting  
El registre d'escenes o preses de so (takes) d'una pel·lícula, sèrie, etcètera, per a seleccionar veus, es realitzarà amb un màxim de cinc preses de so (takes) per personatge, el treball del qual serà retribuït d'acord amb la taula salarial d'aquest conveni. Els actors el personatge dels quals siga acceptat podran repetir, si cal o el director ho requereix, les preses de so (takes) ja enregistrades sense cap nou càrrec.  
Article vuité. Tràilers i repeticions (retakes)  
Els tràilers o avanços d'una pel·lícula, siga quin siga el sistema utilitzat en la seua producció o projecció, sols es podran incloure en convocatòries de la mateixa pel·lícula i acumular als d'aquesta les preses de so (takes) doblats per al tràiler.  
Si la convocatòria es fes únicament per al tràiler, es pagarà, a més de les preses de so (takes), la corresponent convocatòria.  
No es podran utilitzar o repicar les preses de so (takes) o els seus fragments, fets específicament per a una pel·lícula, en els tràilers o avanços corresponents, llevat de quan, per raons de força major, que comprovarà en cada cas el director de doblatge, no s'hagen pogut incloure dins de les convocatòries de doblatge de l?esmentada pel·lícula.  
Repeticions (Retakes).  
a) Les repeticions (retakes) es consideraran com a convocatòria a part i, per tant, tindran el tractament econòmic que estableix la taula salarial d'aquest conveni. Mai no s'interferirà la marxa normal d'una convocatòria per fer-hi repeticions (retakes).  
b) En sèries en procés de doblatge, es podran incloure les repeticions (retakes) dins de la mateixa convocatòria, sempre que l'actor estiga citat per a doblar Si la convocatòria es fes únicament per a la repetició (retake), seria remunerat d'acord amb la taula salarial d'aquest conveni.  
c) Les repeticions (rétakes) fonètiques que no depenguen de les fluctuacions conjunturals del client no seran abonables. Així mateix, aquelles produïdes per una errada de lectura o dislèxica.  
Article nové. Repetició de papers  
Un mateix actor o actriu, siga quina siga la seua forma de contractació, sols podrà doblar en una mateixa pel·lícula, capítol o episodi més d'un personatge, quan la suma total de preses de so (takes) en què intervinga no excedesca el nombre de dotze. Sota cap concepte serà justificable ultrapassar aquest nombre, ni percebent una nova CG.  
A aquest efecte no seran computables ni els títols ni els ambients.  
Article deu. Ambients  
S'entenen per ambients:  
a) Els murmuris, exclamacions, estossecs, rialles, etc.  
b) Les expressions concretes i breus emeses per persones integrants d'un grup, com a tals, sense singularitzar-se ni individualitzar-se i, per tant, sense exigir sincronia. Els ambients seran abonats com a preses de so (takes).  
Els ambients seran abonats com a preses de so (takes) més el seu corresponent CG, en cas d'enregistrar-se solts. Si es fessen per bloc, aquest tindrà una duració màxima de deu minuts de projecció i un tractament econòmic de 5.416 pessetes el bloc, entenent-s'hi que aquest sempre serà de la mateixa producció.  
Article onze. Doblatge de pel·lícules mudes o amb so de referència de rodatge o similar i cantades  
Les tarifes salarials establertes en aquest conveni per a les diferents especialitats s'incrementaran, com a mínim, amb el cent per cent en els doblatges i sonorització de pel·lícules d'aquesta modalitat, com també les preses de so (takes) en què calga cantar.  
L'increment afectarà per igual actors i directors.  
Els documentals sense so de referència tindran el tractament salarial de l'article 13.  
Article dotze. Contractació de professionals  
Les modalitats de contractació, tant per a actors com per a directors, són les següents:  
1. Contracte per temps indefinit.  
2. Contracte eventual.  
3. Contracte per obra determinada o per temps determinat.  
12.1. Contracte per temps indefinit. Es el que estableix per escrit la vinculació indefinida d'un professional a una empresa de doblatge, entenent-s'hi que cada especialitat requereix un grup de cotització diferent.  
a) Els professionals amb contracte per temps indefinit hauran de comptar amb els seus rebuts oficials de salaris en què l'empresa farà constar cadascun dels conceptes retributius que corresponguen al treballador, com també l?especialitat, grup de cotització, període liquidat i deduccions legals.  
b) El personal de plantilla tindrà assignat un horari de matí o vesprada per al desplegament de la seua jornada laboral, igual que el personal fix de l?empresa, tret que, a nivell individual al treballador afectat li interesse realitzar la seua jornada laboral, legalment establerta en aquest conveni, pel matí i per la vesprada.  
c) Quan el contracte de treball es formalitze per escrit, caldrà estendre'l en copia duplicada i se'n passarà un exemplar a l?empresa i un altre a l?interessat. Aquests contractes seran visats per la comissió mixta quan aquesta ho sol·licite.  
12.2. Contracte eventual. Es el que s'estableix diàriament i de mutu acord entre l?empresa i el professional, pactant el tipus de treball, el torn i el preu, que mai no podrà ser en detriment d'aquest conveni. Cada especialitat requereix un grup de cotització diferent i hi prevaldrà, en cas d'exercir les dues especialitats (actor i director), el grup de cotització més alt.  
12.3. Contracte per obra determinada o per temps determinat. Es el que s'estableix per escrit entre l?empresa i el professional, segons la legislació vigent en matèria de contractació.  
a) Les retribucions en els contractes d'aquesta modalitat s'incrementaran, com a mínim, en un cinquanta per cent respecte a l'establert en l'article 13.  
b) En tots els altres aspectes, els professionals contractats per obra determinada o per temps determinat, es regiran pel que disposa aquest article (apartat 12.2).  
Article tretze. Remuneracions  
1. Per al primer any (període de l'1 de gener del 92 al 31 de desembre del 92).  
a) Actors contractats per temps indefinit. Es remuneraran, com a mínim, amb la quantitat d'1.875.204 pessetes anuals, distribuïdes en catorze mensualitats de 133.943 pessetes cadascuna.  
b) Actors eventuals de doblatge. Es remuneraran amb 4.212 pessetes per convocatòria. La presa de so (take) queda establerta en 441 pessetes des de l'1 de gener del 92.  
c) Directors de doblatge contractats per temps indefinit. Es remuneraran, com a mínim, amb la quantitat de 2.147.040 pessetes anuals distribuïdes en catorze mensualitats de 153.360 pessetes.  
d) Directors eventuals de doblatge. Remuneració mínima 6.314 pessetes per rotllo.  
2. A partir de l'1 de gener de 1.993 s'aplicarà un increment general de l?IPC previst pel Govern més el 3,25%. En el cas del rotllo, l?increment es calcularà a partir de la quantitat de 6.426 pessetes per rotllo.  
Article catorze. Director de doblatge  
El director serà el responsable del doblatge de la pel·lícula davant l?empresa. Són les seues funcions:  
a) Veure prèviament la pel·lícula el doblatge de la qual se li ha encomanat.  
b) Proposar els actors, i actrius que hauran d'intervenir en el doblatge.  
c) Vetllar pel bon ordre i disciplina en el treball, i també per la seua millor qualitat artística.  
d) Si el text de la pel·lícula no arribàs a la sala en perfectes condicions d'ajustament i adaptació per al doblatge, és competència del director proposar a l'empresa la seua correcció.  
e) Quan el director de doblatge haurà de realitzar una prova de veu o casting per a TV, aquest serà remunerat per rotllo, la duració del qual queda compresa entre una i vint-i-cinc preses de so (takes).  
En cas que el director forme part del casting com a actor, percebrà, a part del seu sou com a director la convocatòria i les preses de so (takes) que realitze.  
f) En cas de repeticions (retakes), l'empresa es reserva el dret a comptar amb el director per a realitzar-los.  
Si el director estigués present serà remunerat, com a mínim, per rotllo (art. 13), entenent-s'hi que aquest té una duració real de temps de projecció de deu minuts, o el seu equivalent en nombre de preses de so (takes) (d?1 a 25).  
Article quinze. Forma de pagament  
Fins al 31 de desembre de 1992, els treballs realitzats durant 1 a primera quinzena del mes seran abonats per l'empresa el dia 30 del mateix mes; els realitzats la segona quinzena del mes seran abonats el dia 15 del mes següent.  
A partir de l'1 de gener de 1993, per als treballs contractats eventualment, el cobrament serà diari.  
Per atendre qüestions com horari i forma de pagament, les empreses es posaran d'acord amb el treballador.  
Article setze. Mesures cautelars  
1. Les empreses s'obliguen a pagar amb un rebut oficial totes les nòmines i convocatòries d'actors i a repercutir-hi els descomptes legals que escaiguen.  
2. Els representants dels treballadors en la comissió mixta, davant la denúncia de qualsevol anomalia, estaran facultats per a dur a cap les comprovacions oportunes, i per a això tindran accés a la documentació justificativa en poder de les empreses.  
3. La desconvocatòria d'actors haurà de ser comunicada per les empreses als interessats amb un mínim de vint-i-quatre hores d'antelació respecte al començament de la convocatòria prevista. L'incompliment d'aquest requisit comportarà per part de l?empresa el pagament d'una convocatòria als afectats, en compensació pel perjudici que se'ls puga ocosionar.  
4. A partir de cinc minuts de retard en l'hora de convocatòria, la direcció de l?empresa realitzarà una amonestació per escrit on constarà el temps de retard que serà lliurada a l'actor perquè la firme. Si es negàs, firmarà un testimoni. L'amonestació es traslladarà a l'AAPV i a l'AVEDIS perquè tinga els efectes adients.  
Article disset. Comissió mixta  
Per tal de resoldre possibles divergències en la interpretació i el compliment d'aquest conveni, es crearà una comissió mixta, que queda constituïda:  
Per les empreses: quatre membres representants d'AVEDIS.  
Pels actors: quatre membres representants d'AAPV.  
A l'efecte de notificacions, les empreses designen el domicili, PYMEV, pl. Tetuan, 19, tel. (96) 352 49 62, de València, i pels actors, AAPV, c. Túria, 40-b, tel. (96) 392 53 59, de València.  
La comissió mixta podrà ser convocada per qualsevol de les parts i s'hauran de reunir en el termini inexcusable de set dies naturals, i es fixarà en la convocatòria l'ordre d'afers a tractar-hi.  
Article divuit. Formació professional  
A través de la comissió mixta es tractarà de fomentar la formació professional i se sol·licitarà l'ajuda econòmica necessària a les institucions públiques pertinents. Es crearà una comissió per a l?estudi de la formació professional, sense perjudici que les parts tracten en la comissió tots els temes que siguen del seu interès.  
Article dinou. Drets sindicals d'ordre general  
a) La comissió de doblatge, com a representant dels treballadors, tindrà els drets reconeguts per la llei.  
b) Les associacions professionals, a través dels seus afiliats en cada empresa, tindran accés als taulers d'anuncis que aquestes hauran de tenir situats en lloc visible per poder informar als treballadors sobre afers del seu interès.  
CLAUSULES ADDICIONALS  
1. El que s'ha pactat en l'article 12, punt b) d'aquest conveni, no afectarà aquells professionals que anteriorment a la seua firma ja haguessen adquirit un compromís amb les empreses mitjançant un contracte fix.  
2. El que es pacta en aquest conveni no alterarà les condicions més beneficioses de què alguns treballadors puguen gaudir en determinades empreses.  
I perquè conste on escaiga es firma aquest conveni.  
València, 22 de juny de 1992.